
న్యూఢిల్లీ : బ్యాంకులకు భారీ మొత్తంలో అప్పులు ఎగవేసి ప్రస్తుతం పరారీలో ఉన్న కింగ్ఫిషర్ ఎయిర్లైన్స్ అధినేత, లిక్కర్ కింగ్ విజయ్ మాల్యా.. క్యాపిటల్ మార్కెట్ రెగ్యులేటరీ సంస్థ సెబిపై నిప్పులు కక్కారు. యునైటెడ్ స్పిరిట్స్ లిమిటెడ్ (యుఎస్ఎల్) పేరుతో తీసుకున్న రుణాలను సొంత పద్దుల్లోకి మళ్లించిన ఆరోపణలపై సెబి ఈ చర్చ తీసుకోవడాన్ని ఆయన తీవ్రంగా ఆక్షేపించారు. సెబితో పాటు సిబిఐపై వరుస ట్వీట్లతో ఆయన విరుచుకుపడ్డారు. తనపై సెబి, సిబిఐ ఎక్కుపెట్టిన నిధుల మళ్లింపు ఆరోపణలను ‘జోక్’గా ఆయన వర్ణించారు. నిరాధారమైన ఆరోపణలతో తనకు వ్యతిరేకంగా విషప్రచారం చేస్తున్నారనీ ఒక రకంగా తాను దీనికి అలవాటు పడుతున్నానని మాల్యా వాఖ్యానించారు. ప్రభుత్వ యంత్రాంగం తలుచుకుంటే ఏమైనా చేయగలదనడానికి ఇది నిదర్శనమని ఆయన అన్నారు. తనపై చేస్తున్న ఆరోపణల్లో దేనికీ చట్టపరంగా ఆధారాలు లేవని ఆయన పేర్కొన్నారు. ‘‘యునైటెడ్ స్పిరిట్స్ పేరుతో తీసుకున్న రుణాలను కింగ్ ఫిషర్ ఎయిర్లైన్స్లోకి అక్రమంగా మళ్లించినట్టు సెబి ఆరోపిస్తోంది. కింగ్ఫిషర్ ఎయిర్ నుంచి నిధులను నా సొంత పద్దుల్లోకి మళ్లించినట్టుగా సిబిఐ అభియోగాలు మోపుతోంది’’ ఇంతకంటే జోక్ ఏమైనా ఉంటుందా? అని మాల్యా ట్వీట్ చేశారు. యునైటెడ్ స్పిరిట్స్ నుంచి నిధులు మళ్లించినట్టుగా చేస్తున్న ఆరోపణలు నిరాధారమైనవనీ, యుఎస్ ఎల్ పద్దులను సుప్రసిద్ధులైన ఆడిటర్స్ తనిఖీ చేసి ఆమోదిస్తారని ఆయనచెప్పారు. సంస్థ బోర్డ్ ఆఫ్ డైరెక్టర్స్లో దిగ్గజాల్లాంటి వ్యక్తులున్నారనీ, షేర్హోల్డర్లలో కూడా ప్రముఖులు ఉన్నారని మాల్యా ట్విట్టర్లో పేర్కొన్నారు. యునైటెడ్ స్పిరిట్స్ నుంచి నిధులు మళ్లించిన ఆరోపణలతో మాల్యాను, మరో ఆరుగురు వ్యక్తులను క్యాపిటల్ మార్కెట్ నుంచి నిషేధిస్తున్నట్టుగా సెబి బుధవారం నాడు ప్రకటించింది. యునైటెడ్ స్పిరిట్స్ను మాల్యా అంతర్జాతీయ లిక్కర్ దిగ్గజం డియాజియోకు విక్రయించారు. గతేడాది మార్చిలో ఈ సంస్థ చైర్మన్ పదవి నుంచి కూడా తప్పుకున్నారు. మూడు దశాబ్దాలపాటు శ్రమించి ప్రపంచంలోనే అత్యంత పెద్దదైన లిక్కర్ సంస్థను తాను అభివృద్ధి చేశానని, ప్రపంచానికి ఒక అత్యుత్తమ ఎయిర్లైన్స్ను అందించానని, బదులుగా తనకు ఈ అవమానాలు లభిస్తున్నాయని మాల్యా వ్యాఖ్యానించారు. కింగ్ఫిషర్ ఎయిర్లైన్స్ అద్భుతమైన ప్రజా ఉపయోగ సర్వీసు అని, దేశంలోని పలు ప్రాంతాలను అంతకుక్రితం ఎప్పుడూ లేనివిధంగా అనుసంధానం చేసిన ఘనత కింగ్ఫిషర్దని ఆయన పేర్కొన్నారు. కింగ్ఫిషర్ ఎయిర్లైన్స్ తన సొంత ఆటబొమ్మకాదని వ్యాఖ్యానించారు. దర్యాప్తును తప్పించుకోవడానికి తాను భారత వదిలి పారిపోయానన్న ఆరోపణలను కూడా ఆయన ఖండించారు. 1988 నుంచే తాను నాన్ రెసిడెంట్ ఇండియన్గా ఉన్నానని మాల్యా చెప్పారు.

newdhilly : byaankulaku bhari mottamlo appulu egavesi prastutam paraariiloo unna kingfishar airlines adhinetha, likkar king vijay malya.. capital market regulatory samstha sebipai nippulu kakkaru. unaited spirits limited (usl) paerutho teesukunna runaalanu sonta paddulloki mallinchina aaropanalapai sebi ee charcha teesukovadaanni aayana teevramgaa aakshepinchaaru. sebitho paatu cbipi varusa tweetlatho aayana viruchukupaddaaru. tanapai sebi, cbi ekkupettina nidhula mallimpu aaropanalanu ‘jok’gaa aayana varninchaaru. niraadhaaramaina aaropanalato tanaku vyatirekamgaa vishaprachaaram chestunnarani oka rakamgaa taanu deeniki alavaatu padutunnaanani malya vaakhyaaninchaaru. prabhutva yantraangam taluchukunte emaina cheyagaladanadaaniki idhi nidarsanamani aayana annaru. tanapai chestunna aaropanallo denikee chattaparamgaa aadhaaraalu levani aayana perkonnaru. ‘‘unaited spirits paerutho teesukunna runaalanu king fisher airlinsloki akramamgaa mallinchinattu sebi aaropistondi. kingfishar air nunchi nidhulanu naa sonta paddulloki mallinchinattugaa cbi abhiyogaalu moputondi’’ intakante jok emaina untundaa? ani malya tweet chesaru. unaited spirits nunchi nidhulu mallinchinattugaa chestunna aaropanalu niraadhaaramainavanii, us el paddulanu suprasiddhulaina auditers tanikhee chesi aamodistaarani aayanacheppaaru. samstha bord af directorslo diggajaallaanti vyaktulunnaaranii, sharholderlalo kuudaa pramukhulu unnaarani malya twitterlo perkonnaru. unaited spirits nunchi nidhulu mallinchina aaropanalato malyanu, maro aaruguru vyaktulanu capital market nunchi nishedhistunnattugaa sebi budhavaaram naadu prakatinchindi. unaited spiritsnu malya antarjaatiiya likkar diggajam diazioku vikrayinchaaru. gatedadi maarchilo ee samstha chairman padavi nunchi kuudaa tappukunnaru. moodu dasaabdaalapaatu shraminchi prapanchamlone atyanta peddadaina likkar samsthanu taanu abhivruddhi chesanani, prapanchaaniki oka atyuttama airlinesnu andinchaanani, badulugaa tanaku ee avamaanaalu labhistunnayani malya vyaakhyaaninchaaru. kingfishar airlines adbhutamaina praja upayoga sarveesu ani, desamloni palu praantaalanu antakukritam eppuduu lenividhamgaa anusandhaanam chesina ghanata kingfishardani aayana perkonnaru. kingfishar airlines tana sonta aatabommakaadani vyaakhyaaninchaaru. daryaaptunu tappinchukovadaaniki taanu bhaarata vadili paaripoyaananna aaropanalanu kuudaa aayana khandinchaaru. 1988 nunche taanu nan resident indianga unnaanani malya cheppaaru.